IShID terrorchilik guruhi Nyu-Yorkda sakkiz kishining hayotiga zomin bo‘lgan terakt uchun mas’uliyatni o‘z zimmasiga oldi, deya xabar bermoqda Reuters agentligi. IShID a’zolarining ma’lum qilishicha, «hujum qilgan shaxs halifalik askarlaridan biri sanaladi», deb yozmoqda agentlik. Seshanba kuni Nyu-Yorkda yuk mashinasi Manhettenning janubi-g‘arbiy qismidagi velosiped yo‘lagiga bostirib bordi. Haydovchi, O‘zbekiston fuqarosi Sayfullo Soipov bir nechta ko‘chalardan harakatlanib, o‘z yo‘lida paydo bo‘lgan velosipedchilarni urib ketdi, so‘ng maktab avtobusiga kelib urildi. Soipov o‘z mashinasida hujumni IShID nomidan sodir etayotgani haqida yozuv qoldirdi. U politsiya xodimlari tomonidan yaralandi hamda shifoxonaga olib ketildi.